«Միգրելները եւ իմերէթները, որոնք դեռեւս շատ կապուած են իրենց ազնուականութեան հետ, կ’արթննան, գուրացիներու օրինակը տեսնելով: Անոնց մէջ կազմուած ազգային հոսանքները ստորին խաւերու սրտէն չեն խօսիր եւ կը սահմանափակուին միայն ազնուականութեան շրջագծով` ցածէն եղած ճնշումի հետեւանքով: Ֆետերալիստ հոսանք մըն ալ կայ, որ կը ջանայ համախմբել վրացական ցեղերը մի յարկի տակ, բայց ան զուրկ է տնտեսական եւ ընկերային հիմքերէ եւ այդ` անոր թուլութեան պատճառը կը դառնայ: Ֆետերալիստ հոսանքը խոնարհ խաւերու համար միայն հրապուրիչ է` իր ազգային ձգտումնեուն պատճառով, սակայն, բաւական չէ զանգուածները իրեն կապելու համար: Այս վիճակի մէջ, քանի որ ան Սոցիալ-Դեմոկրատներու ներքին ձգտումներուն կը ծառայէ, հարթելով ցեղերու հակամարտութիւնը, ասոնք չեն խանգարեր ֆետերալիստներու աշխատանքը, բայց միեւնոյն ատեն ընկերային եւ տնտեսական ազդակները շեշտելով` կը դարձնեն այդ հոսանքը իրենց մէկ ճիւղը: